钦定古今图书集成/理学汇编/学行典/第042卷 > 理数钤〈坤集下〉 > 《八卦上下二体》
## 钦定古今图书集成/理学汇编/学行典/第042卷 > 理数钤〈坤集下〉 > 《八卦上下二体》

“《干》为日，兑为月”，巽为星，坎为辰。〈以上为天以左为天〉
离为火，震为水，艮为石，坤为土。〈以下为地以右为地〉

《先天图》一卦包八卦，故八体纵横、上下、左右、奇耦，互相为用，无所不同。此之谓不可为典要者。若究

其主而为用，则虽不同，各有条理而不紊，不相差易，此之谓既有典常。八卦之中，惟干不与地卦互用，故诸卦凡左右、上下、奇耦，皆有八变，而《干》只有七变也；

凡左右上下奇耦，以三等分八卦圆图，各有随时之用。

左右者，阴阳之分，宾主之交也。宾主之交，乃造事之
初春夏也。

“上下”者，阴阳之位，君臣之辨也。君臣之辨，乃成功之
后秋冬也。

“奇耦”者，阴阳之象，夫妇之合也。“夫妇之合”，家道之日
用也。

分严则若君臣，势均则若宾主，刚柔相推以行乎春
夏。秋冬者，昼夜也。由是言之，春夏用宾主之交者，春
夏阳也，是阳卦用左右，而分天地之八卦也。若秋冬
用君臣之辨者，秋冬阴也，是阴卦用上下，而分八卦
之天地也。夫妇之合行于四时，则其常序，所谓“通乎
昼夜之道而知”，故神无方而《易》无体也。

天之日合地之火，〈干巽〉天之月合地之水，〈兑坎〉天之星合
地之石。〈离艮〉天之辰合地之土。〈震坤〉

此阴阳体用之合，“同德” 之“合” ，“君臣合” 也。

天之日合地之水，〈乾坤老父母〉天之月合地之火，〈兑艮少男女〉
天之星合地之土。〈离坎中男女〉天之辰合地之石。〈震巽长男女〉

此天地匹配之合、“异体” 之合、夫妇之合也；此“夫妇” 之“合” ，与前异义；盖八卦相重、各随象取义耳；

八卦之数，以阳为主，则干一而坤八；以阴为主，则坤
一而干八。是故以数言之，则乾坤兑艮离坎震巽进
退同数而同位；以爻言之，则兑巽震艮同爻而同卦。
有异象而同数者，干震坤巽同数，离兑坤坎同数是
也。此谓八卦相交之数。干、《震》正数皆八十四，离、《兑》正
数皆九十二，《巽》正数七十二，《坎》正数五十四，《艮》正数
三十《坤》无数。

先得进数，后得退数者，初美终恶。

先得退数，后得进数者，初恶终美。

《始终得进数》者，始末俱美。

“始终得退，数者反之” ，此谓“大数” 也；若小数，则一时之进退亦有之；

先生谓：“算不过方圆、曲直与乘除《先天圆图》圆数。”〈“一生二” ，“二生四” 之类。〉《方图》方数是也。〈方圆之数则直交则曲矣谓阳卦交阴卦则折转〉天一地三，体一用三，乘除之法，四者通用。